কিন্তু ওই যে, লেখার শুরুতেই বললাম, রাজযোটক হয়েছিল। সঞ্জয়ের জীবন, রণবীর কাপুরের মতো অভিনেতা… অনেকগুলি রসদ নিয়ে বেশ এগিয়ে শুরু করেছিলেন রাজু। রণবীর এই ছবিতে চমৎকৃত করেছেন। দেখার দিক থেকে তিনি কতটা ‘সঞ্জয়’ হয়ে উঠেছেন, সেটা তো আগেই বলেছি, অভিনয়েও তাক লাগিয়েছেন। তিনি যে জাত অভিনেতা, সে বিষয়ে তো কোনও সন্দেহ নেই! কিছু-কিছু জায়গায় তার অভিনয় রীতিমত গায়ে কাঁটা লাগিয়েছে। তার যন্ত্রণা, স্টারডম, নেশাতুর অবস্থা, বাবার প্রতি অব্যক্ত ভালোবাসা… আস্ত ‘সঞ্জয়’কেই যেন নিজের শরীরে ধারণ করেছিলেন রণবীর। অবশ্য সঞ্জয়ের চরিত্রে তার অভিনয় কতটা মিমিক্রি, সে প্রশ্ন উঠতে পারে। কিন্তু সাধারণভাবে দেখলে রণবীর অসাধারণ। যোগ্য সহায়তা করেছেন ভিকি কৌশলও। ‘কমলি’ চরিত্রে রণবীরের সঙ্গে ভিকি যেভাবে পাল্লা দিয়েছেন, তাতে মুখ থেকে আপনা আপনিই ‘বাহ্’ বেরোবে।